नागोर्नो-काराबाख़

नागोर्नो-काराबाख़ दक्षिण कॉकेशस में स्थित एक क्षेत्र है। यह कॉकस पर्वत शृंखला की हीनकॉकस पहाडियों में आता है। इसका ज़्यादातर हिस्सा पहाड़ी है और वनों से भरपूर है। इसका क्षेत्रफल लगभग ४,४०० वर्ग किमी है। अज़रबैजान इस अपना हिस्सा मानता है और औपचारिक रूप से अंतर्राष्ट्रीय स्तर पर भी इसे उस देश का हिस्सा माना जाता है। यहाँ पर अज़रों की बजाए अर्मेनियाई लोगों की बहुतायत है और, आर्मीनिया की मदद से सन् १९९१ के बाद से नागोर्नो-काराबाख़ अपने-आप को वास्तविकता में अज़रबैजान से अलग कर चुका है और स्वतन्त्र राष्ट्र की तरह अपने मामले संभालता है। उसने अपना नाम "नागोर्नो-काराबाख़ गणतंत्र" रखा हुआ है जिस से अज़रबैजान को सख़्त आपत्ति है। इस मतभेद को सुलझाने के लिए अज़रबैजान और आर्मीनिया की सरकारों में समय-समय पर बातचीत के दौर चलते रहते हैं।

 नाम के बारे में 
"नागोर्नो" शब्द रूसी भाषा के "नागोर्नी" (нагорный) शब्द से लिया गया है जिसका मतलब है ऊँचा या पहाड़ी इलाक़ा। "काराबाख़" तुर्की भाषा से लिया गया है और मानना है के "कारा बाख़" का अर्थ हिन्दी से मिलता जुलता "काला बाग़" है।The BBC World News. Regions and territories: Nagorno-Karabakh , BBC News Online. Last updated October 3, 2007. Retrieved November 21, 2007.Ulubabyan, Bagrat. Karabagh (Ղարաբաղ). The Soviet Armenian Encyclopedia, vol. vii, Yerevan, Armenian SSR, 1981 p. 26 स्थानीय भाषाएँ इसी "पहाड़ी काला बाग़" नाम का अनुवाद करती हैं -
 अर्मेनियाई भाषा में लॅर्नायिन ग़ाराबाग़ (Լեռնային Ղարաբաղ)
 अज़ेरी भाषा में दाग़लिक़ क़ाराबाग़ (Dağlıq Qarabağ) या युख़ारी क़ाराबाग़ (Yuxarı Qarabağ)
 रूसी भाषा में नागोर्न्यी काराबाख़ (Нагорный Карабах)
यहाँ रहने वाले अर्मेनियाई लोग इस क्षेत्र को "आर्त्शाख़" (Արցախ) भी बुलाते हैं जो प्राचीन अर्मेनियाई राज्य का दसवां प्रांत हुआ करता था।

 प्रशासनिक भाग 
 विभाग रायोन (ज़िला) शहरअस्केरनख़ोजालीस्तेपानाकॅर्त (ख़ानकन्दी)हादरूतदक्षिणी ख़ोजावंद मारताकॅर्तपूर्वी कल्बचर, पश्चिमी तरतर​मारतूनीउत्तरी ख़ोजावंदशाहूमियान*दक्षिणी गोरानबोयनफ़्तालानशूशीशूशाशूशा

 इन्हें भी देखें 
 अज़रबैजान
 आर्मीनिया
 कॉकस

 सन्दर्भ 

 बाहरी कड़ियाँ 
 नागोर्नो-काराबाख़ सरकार
 नागोर्नो-काराबाख़ सरकार का विदेश मंत्रालय
 नागोर्नो-काराबाख़ सरकार का राष्ट्रीय सांख्यिकीय सेवा 
 काराबाख़-ओपन

श्रेणी:नागोर्नो-काराबाख़
श्रेणी:कॉकस
श्रेणी:देश
श्रेणी:अज़रबैजान के क्षेत्रीय विवाद
श्रेणी:आर्मेनिया के क्षेत्रीय विवाद